«Հայաստանում չկա այնպիսի կառույց, որն ունենա այնքան էլեկտրոնային ռեսուրսներ, որքան ունի մեր գրադարանը: Ուսանողները էլեկտրոնային ռեսուրս ասելիս պատկերացնում են էլեկտրոնային գրքերը: ԵՊՀ գրադարանի կայքեջում տեղադրված են 5000-ից ավելի միավոր սկանավորված ուսումնական գրքեր, որոնք առաջարկվում են ուսանողներին ուսումնառության ընթացքում»,- նշեց գրադարանի տնօրենը և հավելեց, որ եթե համեմատենք հայաստանյան գրադարանները, ապա կտեսնենք, որ ԵՊՀ գրադարանը առաջինն է թվայնացման առումով: